《声声慢 三月望前一日，纫兰妹招同雪兰大姊、蘅芳三妹暨畹兰五妹看海棠，赋此索和。》
清代·杨芸

明波皱碧，纤雨飘香，佳游好是今朝。腻粉嫣红，间园共斗春娇。

今胧海棠睡醒，试新妆、艳态难描。帘影外，看几丝垂柳，绿到无聊。

知否韶华晼晚，怕流莺、憔悴坐老花梢。昨夜阑干，厌厌瘦尽香桃。

相看共饶乡思，话家山、烟水迢遥。风正紧，任飞红、吹过小桥。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。